Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 150

4. ÉVFOLYAM ÓRATERV Témakör Óra A megismerési módszerek alapozása folyamatos Az élettelen természet alapismeretei Az élõ természet alapismeretei Testünk és életmûködésük Tájékozódási alapismeretek Közlekedés Országismeret Szabadon felhasználható órakeret Összesen: Ajánlás A kötelezõ órakeret 37 óra, melybõl 4 szabadon felhasználható. Ezeket használjuk fel tanulmányi séták, kirándulások és kerékpártúrák megrendezésére. Az elõzõ három évfolyamon tanultak összegzése, melyen túl közelebb kerülnek a tanulók a természeti és társadalmi környezethez. Megismerési módszerek tudatos alkalmazása, gondolkodás fejlesztése, ok-okozati összefüggések felismerése. Természetmegismerési módszerek fejlesztése – törvényszerûségek felismerése. Egészséges életmódhoz, betegség megelõzéséhez kapcsolódó szokások kialakítása. Tanulói és tanítást-tanulást segítõ taneszközök • Gyermekenciklopédiák, egyszerû képes határozók, térképek, álló és mozgóképek. • A levegõ, a víz és a talaj vizsgálathoz szükséges eszközök, nagyító, szûrõpapír. • Képek, tablók; lágy és fás szárú növények bemutatása, emlõsök, madarak, gerinctelen állatok. • Filmek, videó, tablók – dohányzás, alkoholfogyasztás, kábítószer káros hatásai. • Magyarország domborzati, közigazgatási térképe. • Közlekedési tablók, táblák – a gyalogos és kerékpáros közlekedési szabályainak megismeréséhez. • Képek, tablók hazánk nevezetességeirõl. Híres magyarok – képsorozat. Magasabb évfolyamra lépés feltételei • Ismerje a különbözõ halmazállapotú anyagok fõbb jellemzõit (alaktartás, átlátszóság, összenyomhatóság). • Ismerje a levegõ, a víz, talajszennyezõ forrásokat, károsító hatásának következményeit. • Szándékosan ne szennyezze környezetét, tudja, hogy helytelen viselkedésének milyen környezeti hatásai lehetnek. • Ismerje az összefüggést az élõlény helye, életmódja és testfelépítése között. • Tudja felismerni, megnevezni egy fás szárú, egy lágyszárú növény, egy emlõs, egy gerinctelen állat testrészeit. • Ismerje lakóhelyének jellemzõ növényeit, madarait, állatait. • Ismerje fõbb testméreteit (magasság, tömeg, mellbõség) és életmûködésének jellemzõ értékeit (lépésszám, pulzusszám, testhõmérséklet). • Ismerje, mely “anyagok” hatnak károsan az egészségére. • Tudja megnevezni, homokasztalon kialakítani a különbözõ felszíni formákat (domb, hegy, síkság), felismerni a domborzat és vízrajz ábrázolását a térképen. • Tudjon tájékozódni Magyarország domborzati és közigazgatási (megyei) térképén, lakóhelyének térképén és annak környékén. • Ismerje, tudja felsorolni hazánk nagy tájait, legnagyobb folyóit, tavait. • Legyen ismerete a Föld mozgásairól. Értékelés A tanulók szóbeli számonkérése, érdemjeggyel való értékelése folyamatos. Fontos, hogy egy-egy anyagrészbõl összefüggõ szóbeli feleletet tudjanak adni. Egy-egy témakör végét tudáspróba íratásával zárjuk. Értékeljük órai aktivitását, csoportokban végzett tevékenységét (együttmûködési képességét). Témakör A megismerési módszerek alapozása Folyamatos TARTALOM BELÉPÕ TEVÉKENYSÉGEK Tudomány, tudományos világkép, a tudomány természete Állapot, változás, folyamat. Megfigyelés, leírás, összehasonlítás, csoportosítás, vizsgálódás, egyszerû kísérletek végzése, a tanulók közvetlen környezetében lévõ tárgyak, élõlények érzékelhetõ tulajdonságai körében, a folyamatok nyomon követése, következtetések, egyszerû összefüggések felismerése. A tudományos vizsgálat iránti igény fokozatos formálása Ismert állapotok, változások, folyamatok elkülönítése, megnevezése, a rendszerek leírásában való használata. A tapasztalatok lejegyzése, rendezése, elemzése tanítói segítséggel. Folyamatos megfigyelés. Önálló mérés a gyakori szabvány mértékegységek alkalmazásával Méréssor megtervezése, végzése. Az ismeretforrások (gyermekenciklopédiák, egyszerû képes határozók, térképe, álló és mozgóképek) felhasználása a megismeréshez tanítói segítséggel. Az egyéni ismeretszerzés megalapozása. Búvárkodás a könyvtárban. Önálló beszámolók a könyvtári tájékozódás eredményérõl. A tapasztalatok rögzítése élõszóban, rajzban, írásban tanítói segítséggel. Információ. Összefüggõ feleletek tanítói kérdésekre. A jelenségek megfigyelésével, okok keresésével következtetések levonása. Az információ átadásának egyszerû módjai, az érzékelés, mint információszerzés. ISMERETEK, GYAKORLATOK • vizsgálódás, kísérlet, ismeretforrások: enciklopédiák, lexikonok, álló és mozgókép. Témakör Az élettelen természet alapismeretei Óraszám: 10 óra TARTALOM BELÉPÕ TEVÉKENYSÉGEK Természet. Az otthon tisztasága, szennyezõ forrásai. Környezetünk tisztasága, szennyezettsége. A természeti környezetnek mint a világ védelemre szoruló részének értelmezése. Annak fokozatos belátása, hogy az emberi tevékenység és maga az ember a természeti folyamatok szerves része. Folyamatos megfigyelések egyszerû vizsgálatok, kísérletek a levegõ, a víz a talaj tisztaságáról. A lakóhely levegõjének, vizeinek tisztasága, szennyezettsége. Szennyezõ források a környezetben, a szennyezés hatása az élõlényekre, az emberre. Fenntarthatóság, a környezet védelme. A megelõzés, a védekezés lehetõségei. Környezetünkbõl vett vízminták egyszerû vizsgálata. Egyszerû eljárás a víz tisztítására, szûrésére. A lakóhely levegõtisztaságának megfigyelése. Levegõ-, víz-, talajvizsgálat érzékszervekkel és egyszerû vizsgáló eszközökkel (pl. nagyító, szûrõpapír). Az anyag nyersanyagból termékké való átalakulásának végigkísérése. Különválogató hulladékgyûjtés. A különválogató hulladékgyûjtés jelentõségének felismerése és szükségességének belátása. A környezet szennyezõdése miatt kialakuló veszélyhelyzetek felismerése, az önvédelem lehetõségének megismerése. Halmazállapot. Halmazállapot-változás. Anyagszerkezet (részecskeelmélet). A lakóhely környezetében elõforduló anyagok összetettségének észrevétele. Kapcsolat keresése az egyes anyagok tulajdonságai és a környezetszennyezés között. Jelenlegi viselkedésünk, szokásaink és azok jövõbeli környezeti hatásai közötti egyszerû összefüggések felismerése. Ismerkedés egyes technikai eszközök folyamatos mûködésével. A halmazállapotok bemutatása, a tudományos értelmezéseknek megfelelõ megkülönböztetése. A porok nem kemény, de szilárd anyagok, a folyadék és a víz fogalma világosan elkülönül, a nagyobb viszkozitású folyadékok is folyadékok, természetesen a viszkozitás fogalmának meghatározása nélkül. Halmazállapot-változások felismerése, besorolásuk a fõbb típusokba. Konkrét halmazállapot-változások során annak bemutatása, elemzése, hogy az anyagok nem tûnnek el. Az anyag szerkezetével kapcsolatos gyermeki elképzelések feltárása, ezzel kapcsolatos beszélgetések. ISMERETEK, GYAKORLATOK • környezetszennyezõ források, víztisztaság, levegõtisztaság, szelektív hulladékgyûjtés Témakör Az élõ természet alapismeretei Óraszám: 10 óra TARTALOM BELÉPÕ TEVÉKENYSÉGEK Életmûködések Az élõvilág szervezõdési szintjei. A növények anyagcseréjével kapcsolatban kialakult gyermeki elképzelések feldolgozása A tanuló környezetében megfigyelhetõ élõhelyek jellemzõi. Az erdõ, a füves és vizes élõhelyek néhány gyakori, jellemzõ növény- és állatfajának jellemzõi (mérete, testfelépítése, jellemzõ részei, szervei, táplálkozása, szaporodása, változása illetve viselkedése, alkalmazkodása). A szerv, szervezet, fajta, fajszintekkel való ismerkedés példákon keresztül, megnevezések tanulása már ismert „egységekkel” kapcsolatban. Egyszerû összefüggések keresése az élõlény élõhelye, életmódja és testfelépítése között. A helyi környezet és az élõlények környezetalakító hatásának vizsgálata. A lakóhelyen megfigyelhetõ néhány lágy- és fás szárú növény, valamint néhány emlõs, madár, gerinctelen állat tulajdonságainak rendszerezett megismerése, ezek táplálékláncba sorolása. Az ember hatása az élõhelyekre. A természet védelmének fontossága, védett helyi természeti értékek. Annak észrevétele, hogy jelen cselekedeteink befolyásolják a jövõt. Kapcsolat keresése az ember tevékenysége és a természet veszélyeztetettsége között. ISMERETEK, GYAKORLATOK • élõhely, életmód, testfelépítés, lágy és fás szárú növény, emlõs, madár, gerinctelen állat, tápláléklánc. Témakör Testünk és életmûködésünk Óraszám: 6 óra TARTALOM BELÉPÕ TEVÉKENYSÉGEK Evolúciós szemlélet Az ember életkori szakaszai. A különbözõ korú emberek szervezetének, életmûködéseinek, viselkedésének összehasonlítása. Az élet A születéssel, az egyedfejlõdéssel és az öröklõdéssel kapcsolatos gyermeki elképzelések felszínre hozása, összehasonlítása más, köztük a tudományos nézetekkel való összevetése (természetesen csak a gyerekek létezõ, elõzetes tudásával feldolgozható témákban). Megfigyelés, mérés a testen. A mérések rögzítése, tanítói segítséggel. Az élet értelmezésére vonatkozó gyermeki elképzelések felszínre hozása, ütköztetése más elképzelésekkel. Az életjelenségekhez kötött életértelmezés fokozatos erõsítése. Az élõ és élettelen összehasonlítása. Helyes és helytelen szokásaink. Az egészséget károsító szokások (dohányzás, alkoholfogyasztás, kábítószerezés) kialakulása, veszélye, felkészülés az elutasításukra. A reklámok hatása életmódunkra. Dramatikus játékok az életkorok jellemzõirõl, helyes és helytelen szokásainkról. A reklámok elemzése az elérni kívánt hatás és a valóság összevetésével. ISMERETEK, GYAKORLATOK • életkorok, szokások, reklámok Témakör Tájékozódási alapismeretek Óraszám: 6 óra TARTALOM BELÉPÕ TEVÉKENYSÉGEK A lakóhely, Magyarország, a Föld, az Univerzum A domborzat és a vízrajz ábrázolása a térképen. Különbözõ domborzatú tájak, legnagyobb folyóink, tavaink felismerése Magyarország domborzati és vízrajzi térképén. Térérzet tudatosítása, tájékozódás a térben, irányok, távolságok, hosszak, nagyságrendek meghatározása (becslés, mérés) Földön kívüli térségek létének felismerése. Az égitestekkel kapcsolatos elképzelések felszínre hozása, megfogalmazása, megbeszélése. A Naprendszerbeli égitestek viszonyaival (heliocentrikus kép), valamint a Föld alakjával kapcsolatos tudományos kép megformálása. Elemi ismeretek gyûjtése égitestekrõl, egyszerû megfigyelések végzése a meglévõ tudás ellenõrzése érdekében. Közvetlen tapasztalatszerzés a lakóhely jellemzõ felszíni formáiról és felszíni vizeirõl. Közvetett tapasztalatszerzés a helyben nem megtapasztalható felszíni formákról és vizekrõl. A lakóhely a térképen. Tájékozódási gyakorlat a lakóhely térképével, egyszerû tájolóval. Elemi szintû tájékozódás Magyarország domborzati térképén. A lakóhely megkeresése Magyarország térképén. Tájaink képekben. Magyarország nagytájainak felismerése jellemzõ képek, leírások alapján. ISMERETEK, GYAKORLATOK • domborzat, vízrajz, térkép, folyók, tavak, tájoló, égitestek, a Föld Témakör Közlekedés Óraszám: 2 óra TARTALOM BELÉPÕ TEVÉKENYSÉGEK A kerékpáros közlekedés szabályai. A kerékpározás veszélyei. Gyakorlatok a kerékpáros közlekedés szabályainak elsajátítására. Utazás megtervezése. Egyszerû utazás megtervezése menetrend segítségével. A kerékpáros balesetek elkerülése. Veszélyhelyzetek elemzése. ISMERETEK, GYAKORLATOK • közlekedési táblák, veszélyek a közlekedésben Témakör Országismeret Óraszám: 8 óra TARTALOM BELÉPÕ TEVÉKENYSÉGEK Hazánk természeti szépségei, kulturális emlékei, értékei képekben. Településtípusok (város, falu, tanya) A lakóhely és környékének természeti és kulturális értékeinek megkeresése a térképen, felismerése képrõl. Jellemzõ képek gyûjtése, rendezése. Népcsoportok, kisebbségek hazánkban. Magyarok a határon túl. Tájékozódás arról, hogy magyarokon kívül más népek is élnek határainkon belül, és hogy magyarok élnek határainkon kívül is. Híres magyarok, hírünk a világban. A lakóhely nevezetes szülöttei. Híres emberek fennmaradt emlékeinek felkutatása a lakóhely múltjából. ISMERETEK, GYAKORLATOK • város, falu, tanya, kisebbségek, kulturális értékek TERMÉSZETISMERET 5-6. évfolyam A tanterv a NAT Ember a természetben és a Földünk – környezetünk mûveltségterület követelményeit fedi le integrált tantárgyként. A tantárgy óraszáma: 148 Ennek felosztása: Évfolyam 5. 6. Összesen Tantárgy Heti Évi Heti Évi óra Természetismeret Alapelvek, célok és feladatok Az Ember a természetben mûveltségi területen folyó nevelés-oktatás során a tanulók lehetõséget és hathatós segítséget kapnak ahhoz, hogy korszerû természettudományos mûveltséget, világképet, gondolkodás- és szemléletmódot építsenek fel magukban. Megismerkedhetnek az anyagok tulajdonságaival, a természeti környezet változásaival, kölcsönhatásaival, a jelenségekkel, a törvényszerûségekkel. Több más mûveltségi területtel együttmûködve tekinthetik át az embernek, az általa létrehozott társadalomnak, valamint az õt körülvevõ természetnek a kölcsönhatásait. A mûveltségi területen zajló nevelés-oktatás a fenntartható fejlõdés és az elvárható biztonság igényeinek megfelelõen formálja a tanulók gondolkodásmódját, természethez való viszonyát. A környezettudatos, a természet kincseit védõ, óvó magatartás a Föld iránt érzett felelõsség kialakításához járul hozzá. A mûveltségi terület arra hívja fel a tanulók figyelmét, hogy az ember része a természetnek, annak rendszereivel megbonthatatlan egységet alkot, társadalmi és egyéni cselekvései a természet folyamatainak részét képezik. Ez az összefonódás mutat rá az ember, az emberiség és az egyének sajátos felelõsségére is. A mûveltségi terület keretei között a természeti és technikai problémák társadalmi viszonyokat is figyelembe vevõ megoldására nevelhetjük a tanulókat, aktív, viszonyaikat változtatni képes, kritikus, kreatív emberekké formálva õket. Az Ember a természetben mûveltségi terület keretében zajló nevelõ-oktató munka feladata, célja sokrétû: • a diszciplínáktól független általános természettudományos fogalmak, eljárások és szemléletmódok formálása; • készségek, képességek alakítása, a személyiségjegyek pozitív formálása; • a tudomány, a tudományos kutatás mint társadalmi tevékenység bemutatása; • a fizikai, kémiai és az életre vonatkozó tudásrendszerek alakítása; • a tudományok egymásra épülését biztosító külsõ és belsõ feltételek kiemelése, a tudásrendszerek összehangolása; • a tudomány és technika, valamint a társadalom fejlõdésének kapcsolatát érintõ meggyõzõdések formálása; • a tanulók rendszerben, kölcsönhatásban, kapcsolatokban történõ gondolkozásának erõsítése; • az életben nélkülözhetetlen s elsõsorban a természettudományokban begyakorolható megismerési, tanulási, értelmezési technikák és módszerek azonosítása, fejlesztése (pl. megfigyelés, kísérletezés, mérés, következtetés, összehasonlítás); • a természettudomány szerepének megismertetése a társadalmi folyamatokban, a személyes sorsok alakulásában, nevelés arra, hogy az így szerzett tudás felelõs cselekvésben nyilvánuljon meg; • a tudomány természetére, történetére és a kiemelkedõ alkotók munkásságára vonatkozó ismeretek alakítása. (A magyar vonatkozások, s ezek európai kapcsolatainak kiemelésével.) Az Ember a természetben mûveltségi területen folyó nevelés-oktatás a természeti folyamatok, összefüggések s az ember ezekkel való kapcsolatának tényleges megértésére épül. Az értelmes tanulás feltétele, hogy a tanulók megismeréssel kapcsolatos beállítódásait a tudás önálló, tevékeny formálásának lehetõségébe és fontosságába vetett meggyõzõdés határozza meg. Maga a megismerési, tanulási folyamat a tanulók aktív, értelmezõ tevékenysége, a tapasztalatoknak a már meglévõ elképzelések keretei között történõ feldolgozása, az eredmények önálló, kritikus értékelése és alkalmazása. Az értelmes tanulás során létrejövõ tudásrendszernek alkalmasnak kell lennie környezetünk jelenségeinek elõrejelzésére, magyarázatára, s alkalmazhatónak kell bizonyulnia a mindennapi tevékenységek során. Az iskolázás 1–6. évfolyamában zajló természettudományos nevelés a természeti világ elemi megismerésének lehetõségét biztosítja a 6–12 évesek számára. A tanulók elsajátíthatják a tudományos megismerés legelemibb eljárásait, a megismerési folyamatokkal kapcsolatos általános tudásrendszereket és mûveleteket, mint amilyen: • az elõzetes elképzelések formába öntése, a hipotézisalkotás, a megfigyelések és a kísérletek tervezése; • a mindennapokból ismert mennyiségek elemi szintû értelmezése, tudatos használata, mérése; • a tapasztalatok szóban, írásban való nyelvileg helyes megfogalmazása, rajzban, grafikonon történõ rögzítése, a problémamegoldás elemi mûveletei; • az ismeretszerzés, tájékozódás már kisiskoláskorban elérhetõ és gyakorolható módszerei. A természetismeret tantárgy tartalmában és szemléletében szervesen épül az 1-4. évfolyam környezetismeret tantárgyára, azzal egységes rendszert alkot. Célja az 1-4. évfolyamon megalapozottak továbbfejlesztése mind az elemi természettudományos megismerés módszereinek, mind az egészséges és környezettel harmonikus életvezetési szokások tekintetében. Célja, hogy a tanulók képessé váljanak a természet jelenségeinek elemi szintû értelmezésére. A tantárgy vizsgálódásának középpontjában ezért nem az egyes természettudományok alaptételei, hanem az élõ és élettelen természet konkrét valósága, a jelenségek, a táj és a környezet áll. A megismerés ebbõl következõleg komplex, egészleges. Az 5-6. évfolyamon tanuló gyermek természettudományos gondolkodását jobbára még a szemléletes képi tartalmak jellemzik, de ebben az életkori szakaszban már megalapozódnak annak absztrakt kategóriái is. Ugyanakkor a valóságos természeti folyamatok, összefüggések, törvényszerûségek megértéséhez szükséges térbeli és idõbeli elvonatkoztatás képessége egyre árnyaltabb és biztosabb képzetek kialakítását teszi lehetõvé. Az elemi természettudományos nevelés fontos feladata tehát a konkretizálásra és általánosításra építve az elvonatkoztatás képességének alapozása, az egyszerû absztrakt fogalmak, ítéletek és következtetések használatának megtanítása. Ismeretei alapján elvárható, hogy a gyermek egyre biztosabban igazodjék el közvetlen, majd távolabbi környezetében, a közvetlenül, majd közvetetten megismerhetõ természeti folyamatok, történések körében. Továbbra sem törekszünk azonban az elvont tudományos fogalmak meghatározására, definíciószerû megtanítására. Ebben az életkori szakaszban a természettudományos gondolkodáshoz szükséges képességeket kell megalapoznunk. Kívánatos, hogy a gyermek a természetismeret tantárgy képzési folyamatában találkozzék az értelmes, összefüggésekre épülõ tanulás eljárásaival, gyakorolhassa azokat egyénileg és társaival együttmûködve is. Legyen módja kielégíteni egyéni érdeklõdését, illetve szerezhessen örömteli megismerési, tanulási élményeket. A lehetõségekhez képest segítsen a tantárgy az iskolán kívül szerzett ismeretek feldolgozásában is. A természetismeret tanítása során a környezet állapota iránti érzékenység, az ökológiai szemlélet, valamint a helyes környezeti attitûdök, magatartás, értékrend alakítására is figyelmet kell fordítanunk. Támogassuk a tanulókat a környezetük használatára vonatkozó helyes döntéseik meghozatalában, segítsük környezettudatuk, felelõsségérzetük fejlõdését. Mind a természetismeret tanulása során elsajátított ismereteknek, mind a gondolkodási képességeknek biztonságos alapot kell képezniük a késõbbi természettudományos tantárgyak – a fizika, a kémia, a biológia és egészségtan, illetve a földrajz – elsajátításához. A fizika 6. évfolyamban külön tantárgy lesz heti egy órában. Kiemelt fejlesztési feladatok Énkép, önismeret A személyiség fejlõdését azzal segíthetjük elõ, ha önmaguk megismerésére motiváló tanulási környezetet szervezünk a tanulók számára. Énképük és önismeretük gazdagodásához ezért olyan tanulási környezetet célszerû biztosítanunk, amely fokozza az õket körülvevõ személyek és dolgok egyre tágabb körei iránti érzékenységet, illetve kialakítja bennük az alapvetõ erkölcsi, etikai normák iránti fogékonyságot. A Nemzeti alaptantervben megnevezett nevelési értékek abban az esetben épülnek be a fejlõdõ személyiségbe, ha a tanulási tartalmak elsajátítása során a tanulók maguk is aktív részeseivé válnak ezen értékek megnevezésének és azonosításának. Ahhoz, hogy tanulóink képesek legyenek énképükbe integrálni az újabb és újabb ismereteket, folyamatosan gondoskodnunk kell arról is, hogy egyre kompetensebbnek érezzék magukat saját nevelésük, személyes biztonságuk, sorsuk és életpályájuk alakításában. Ennek érdekében a Nemzeti alaptanterv mûveltségi területein a nevelés és oktatás pedagógiai szervezését a tanuló ember szempontjából közelítsük meg, és törekedjünk a tanulók ön- és világszemléletének folyamatos fejlesztésére. Hon- és népismeret Elengedhetetlen, hogy a tanulók megismerjék népünk kulturális örökségének jellemzõ sajátosságait, nemzeti kultúránk nagy múltú értékeit. Mélyedjenek el a kiemelkedõ magyar történelmi személyiségek, tudósok, feltalálók, mûvészek, írók, költõk, sportolók tevékenységének, munkásságának tanulmányozásában. Ismerjék meg a haza földrajzát, irodalmát, történelmét, mindennapi életét. Sajátítsák el azokat az ismereteket, gyakorolják azokat az egyéni és közösségi tevékenységeket, amelyek az otthon, a lakóhely, a szülõföld, a haza és népei megismeréséhez, megbecsüléséhez, az ezekkel való azonosuláshoz vezetnek. Ismerjék meg a városi és a falusi élet hagyományait, jellegzetességeit. Segítsük elõ a harmonikus kapcsolat kialakítását a természeti és társadalmi környezettel. Alapozzuk meg tanulóinkban a nemzettudatot, mélyítsük el a nemzeti önismeretet, a hazaszeretetet és ettõl elválaszthatatlan módon a hazánkban és szomszédságunkban élõ más népek, népcsoportok értékeinek és eredményeinek megbecsülését. Ösztönözzük a fiatalokat a szûkebb és tágabb környezet történelmi, kulturális és vallási emlékeinek, hagyományainak feltárására, ápolására. Késztessük õket az ezekért végzett egyéni és közösségi tevékenységre. Európai azonosságtudat – egyetemes kultúra Európa a magyarság tágabb hazája. A tanulók szerezzenek ismereteket az Európai Unió kialakulásának történetérõl, alkotmányáról, intézményrendszerérõl, az uniós politika szempontrendszerérõl. Diákként és felnõttként tudjanak élni a megnövekedett lehetõségekkel. Magyarságtudatukat megõrizve váljanak európai polgárokká. Tanulóink már az Európai Unió polgáraiként fogják felnõtt életüket leélni, ezért arra kell törekednünk, hogy iskolás éveik alatt olyan ismeretekkel, személyes tapasztalatokkal gazdagodjanak, amelyek birtokában meg tudják majd találni helyüket az európai nyitott társadalmakban. Nem kevésbé fontos az sem, hogy európai identitásuk megerõsödésével legyenek nyitottak és elfogadóak az Európán kívüli kultúrák iránt is. A tanulók ismerjék meg az egyetemes emberi civilizáció legjellemzõbb, legnagyobb hatású eredményeit. Váljanak nyitottá és megértõvé a különbözõ szokások, életmódok, kultúrák, vallások, a másság iránt. Szerezzenek információkat az emberiség közös, globális problémáiról, az ezek kezelése érdekében kialakuló nemzetközi együttmûködésrõl. Növekedjék érzékenységük a problémák lényege, okai, az összefüggések és a megoldási lehetõségek keresése, feltárása iránt. Az iskolák és a tanulók törekedjenek arra, hogy közvetlenül is részt vállaljanak a nemzetközi kapcsolatok ápolásában. Környezeti nevelés A környezeti nevelés átfogó célja, hogy elõsegítse a tanulók környezettudatos magatartásának, életvitelének kialakulását annak érdekében, hogy a felnövekvõ nemzedék képes legyen a környezeti válság elmélyülésének megakadályozására, elõsegítve az élõ természet fennmaradását és a társadalmak fenntartható fejlõdését. A fenntarthatóság pedagógiai gyakorlata feltételezi az egész életen át tartó tanulást, amelynek segítségével olyan tájékozott és tevékeny állampolgárok nevelõdnek, akik kreatív, problémamegoldó gondolkodásmóddal rendelkeznek, eligazodnak a természet és a környezet, a társadalom, a jog és a gazdaság terén, és felelõs elkötelezettséget vállalnak egyéni vagy közös tetteikben. Mindez úgy valósítható meg, ha a különös figyelmet fordítunk a tanulók természettudományos gondolkodásmódjának fejlesztésére. Ha a tanulók érzékennyé válnak környezetük állapota iránt, képesek lesznek a környezet sajátosságainak, minõségi változásainak megismerésére és elemi szintû értékelésére, a környezet természeti és ember alkotta értékeinek felismerésére és megõrzésére, a környezettel kapcsolatos állampolgári kötelességeik vállalására és jogaik gyakorlására. A környezet ismeretén és a személyes felelõsségen alapuló környezetkímélõ magatartás egyéni és közösségi szinten egyaránt a tanulók életvitelét meghatározó erkölcsi alapelv. A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív egyénre gyakorolt hatásait a környezeti következmények tükrében. A tanulók kapcsolódjanak be közvetlen környezetük értékeinek megõrzésébe, gyarapításába. Életmódjukban a természet tisztelete, a felelõsség, a környezeti károk megelõzésére való törekvés váljék meghatározóvá. Magatartásukban alakuljon ki és erõsödjön meg a személyes biztonságra való törekvés. Szerezzenek személyes tapasztalatokat az együttmûködés, a környezeti konfliktusok közös kezelése és megoldása terén. Információs és kommunikációs kultúra Az információs és kommunikációs kultúra a megismerést, az eligazodást, a tanulást, a tudást, az emberi kapcsolatokat, az együttmûködést, a társadalmi érintkezést szolgáló információk megtalálása, felfogása, megértése, szelektálása, elemzése, értékelése, felhasználása, közvetítése, alkotása. Kiemelt feladat a megismerési képességek fejlesztése, különös tekintettel a megfigyelési, kódolási, értelmezési, indoklási, bizonyítási képességekre, amelyek az információs és kommunikációs kultúra szerves részét képezik. Kommunikációs kultúránk szerves része az anyanyelv tudatos és igényes használata, valamint az idegen nyelvû, illetve a különbözõ kultúrák közötti információcsere. A közoktatás egész idõszakában minden mûveltségi területen nagy gondot kell fordítani a kritikai és kreatív olvasás képességének fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. Az iskolának az elektronikus média hatásmechanizmusainak megértésére, általában a különbözõ médiumokban való eligazodásra, az igényelt információ megtalálására, szelektív használatára kell nevelnie, figyelembe véve az információt befogadó egyén személyisége, lelki egészsége védelmének elõsegítését. Olyan fiatalokat kell kibocsátania, akik sikeres tanulási stratégiákkal használják ki az információs világháló lehetõségeit és eszközeit az élethosszig tartó tanulás során. Az információs és kommunikációs kultúra részben az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának, megbecsülésének döntõ tényezõje. Tanulás A tanulás a pszichikum módosulása külsõ tényezõk hatására, tehát nem csupán ismeretelsajátítás és a figyelem, emlékezet mûködtetése. Tág értelmezése magában foglalja valamennyi értelmi képesség és az egész személyiség fejlõdését, fejlesztését. Ez az iskola alapfeladata. A tanulás számos összetevõje tanítható. Minden nevelõ teendõje, hogy felkeltse az érdeklõdést a különbözõ szaktárgyi témák iránt, útbaigazítást adjon annak szerkezetével, hozzáférésével, elsajátításával kapcsolatban, valamint tanítsa a gyerekeket tanulni. A tanulók tegyenek szert fokozatos önállóságra a tanulás tervezésében. Vegyenek részt a kedvezõ körülmények (külsõ feltételek) kialakításában. Élményeik és tapasztalataik alapján ismerjék meg és tudatosítsák saját pszichikus feltételeiket. Az eredményes tanulás módszereinek, technikáinak elsajátíttatása, gyakoroltatása fõleg a következõket foglalja magában: az elõzetes tudás és tapasztalatok mozgósítása; az egyénre szabott tanulási módszerek, eljárások kiépítése; a csoportos tanulás módszerei, a kooperatív csoportmunka; az emlékezet erõsítése, a célszerû rögzítési módszerek kialakítása; a gondolkodási kultúra mûvelése; az önmûvelés igényének és szokásának kibontakoztatása; az élethosszig tartó tanulás eszközeinek megismerése, módszereinek elsajátítása; az alapkészségek kialakítása (az értõ olvasás, az íráskészség, a számfogalom fejlesztése). A tanulás fontos színtere és eszköze az iskola könyvtára és informatikai bázisa. A hagyományos tantermi oktatást az iskola keretein belül is kiegészítik az egyéni tanulás lehetõségei, amelyhez sokféle információforrás gyors elérésére van szükség. A könyvtár használata minden ismeretterületen nélkülözhetetlen. A könyvtári ismeretszerzés technikáját, módszereit – mind a nyomtatott dokumentumok, mind az elektronikus dokumentumok használatával – az önálló ismeretszerzés érdekében a tanulóknak el kell sajátítaniuk. Ismerjék a könyvtárban való keresés módját, a keresést támogató eszközöket, a fõbb dokumentumfajtákat, valamint azok tanulásban betöltött szerepét, információs értékét. Sajátítsák el az adatgyûjtés, témafeldolgozás, forrásfelhasználás technológiáját, az interneten való keresés stratégiáját és alakuljon ki bennük a rendszerezett tudás megszerzésének, átadásának képessége. Váljanak rendszeres könyvtárhasználóvá, tanulják meg az iskolai könyvtár, az Országos Dokumentum-ellátási Rendszer, az elektronikus könyvtárak és a teljes könyvtári rendszer szolgáltatásainak igénybevételét, a könyvtári adatbázisok használatát. Ennek érdekében ismerjék az országos szakkönyvtárakat is. A tanulási folyamatot jelentõsen átalakítja az informatikai eszközök és az elektronikus oktatási segédanyagok használata. Ez új lehetõséget teremt az ismeretátadásban, a kísérleteken alapuló tanulásban, valamint a csoportos tanulás módszereinek kialakításában. A pedagógus fontos feladata, hogy megismerje a tanulók sajátos tanulási módjait, stratégiáit, stílusát, szokásait. Vegye figyelembe a megismerés életkori és egyéni jellemzõit, ezekre alapozza a tanulás fejlesztését. Gondosan kutassa fel és válassza meg a fejlesztés tárgyi-cselekvéses, szemléletes-képi és elvont-verbális útjait, és ruházza fel azokat életszerû tartalommal. Törekedjen a gondolkodási képességek, elsõsorban a rendszerezés, a valós vagy szimulált kísérleteken alapuló tapasztalás és kombináció, a következtetés és a problémamegoldás fejlesztésére, különös tekintettel az analízis, szintézis, összehasonlítás, általánosítás és konkretizálás erõsítésére, a mindennapokban történõ felhasználására. Olyan tudást kell kialakítani, amelyet új helyzetekben is lehet alkalmazni. Elõtérbe kerül az új ötletek kitalálása, azaz a kreatív gondolkodás fejlesztése. Ezzel párhuzamosan érdemes nagy hangsúlyt helyezni a tanulói döntéshozatalra, az alternatívák végiggondolására, a variációk sokoldalú alkalmazására, a kockázatvállalás, az értékelés, az érvelés és a legjobb lehetõségek kiválasztásának területeire. Fontos feladat a kritikai gondolkodás megerõsítése, a konfliktusok kezelése, az életminõség javítása, az életvitel arányainak megtartása, az értelmi, érzelmi egyensúly megteremtése, a teljesebb élet megszervezése. Testi és lelki egészség Az iskolára nagy feladat és felelõsség hárul a felnövekvõ nemzedékek egészséges életmódra nevelésében. Minden tevékenységével szolgálnia kell a tanulók egészséges testi, lelki és szociális fejlõdését. Személyi és tárgyi környezetével az iskola segítse azoknak a pozitív beállítódásoknak, magatartásoknak és szokásoknak a kialakulását, amelyek a gyerekek, a fiatalok egészségi állapotát javítják. Az egészséges életmódra nevelés nemcsak a betegségek megelõzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A pedagógusok készítsék fel a gyerekeket, a fiatalokat arra, hogy önálló, felnõtt életükben legyenek képesek életmódjukra vonatkozóan helyes döntéseket hozni, egészséges életvitelt kialakítani, konfliktusokat megoldani. Fejlesszék a beteg, sérült és fogyatékos embertársak iránti elfogadó és segítõkész magatartást. Ismertessék meg a környezet – elsõsorban a háztartás, az iskola és a közlekedés, veszélyes anyagok – leggyakoribb, egészséget, testi épséget veszélyeztetõ tényezõit. Készüljenek fel a veszélyhelyzetek egyéni és közösségi szintû megelõzésére, kezelésére. Az iskola feladata az is, hogy felkészítsen az önálló gyalogos közlekedésre, a tömegközlekedési eszközök használatára, az utasbalesetek elkerülésének módjaira. Figyelmet kell fordítani továbbá a veszélyes anyagok, illetve készítmények helyes kezelésére, legfontosabb szabályaira (felismerésére, tárolására). Nyújtsanak támogatást a gyerekeknek – különösen a serdülõknek – a káros függõségekhez vezetõ szokások (pl. dohányzás, alkohol- és drogfogyasztás, rossz táplálkozás) kialakulásának megelõzésében. Segítsék a krízishelyzetbe jutottakat. Az iskola megkerülhetetlen feladata, hogy foglalkozzon a szexuális kultúra és magatartás kérdéseivel, és figyelmet fordítson a családi életre, a felelõs, örömteli párkapcsolatokra történõ felkészítésre. Az egészséges, harmonikus életvitelt megalapozó szokások a tanulók cselekvõ, tevékeny részvételével alakíthatók ki. Fontos, hogy az iskolai környezet is biztosítsa az egészséges testi, lelki, szociális fejlõdést. Ebben a pedagógusok életvitelének is jelentõs szerepe van. Felkészülés a felnõtt lét szerepeire A felnõtt lét szerepeire való felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevõi: az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak tartalmának, követelményeinek és a hozzájuk vezetõ utaknak, lehetõségeknek, alternatíváknak tevékenységek és tapasztalatok útján történõ megismerése; a lehetõségek és a valóság, a vágyak és a realitások összehangolása. Tudatosítanunk kell a tanulókban, hogy életpályájuk során többször pályamódosításra kényszerülhetnek. Az iskolának – a tanulók életkorához és a lehetõségekhez képest – átfogó képet kell nyújtania a munka világáról. Ennek érdekében olyan feltételek, tevékenységek biztosítására van szükség, amelyek elõsegíthetik, hogy a tanulók kipróbálhassák képességeiket, elmélyedhessenek az érdeklõdéseiknek megfelelõ területeken, ezzel is fejlesztve ön- és pályaismereteiket. A pályaorientáció csak hosszabb folyamat során és csak akkor lehet eredményes, ha a különbözõ tantárgyak, órán és iskolán kívüli területek, tevékenységek összehangolásán alapul. A pályaorientáció területén található kulcskompetenciák közül kiemelt figyelmet igényel a rugalmasság, az együttmûködés és a bizonytalanság kezelésének a képessége egyéni és társadalmi szinten egyaránt. A tanulók hatékony társadalmi beilleszkedéséhez, az együttéléshez és a részvételhez elengedhetetlenül szükséges a szociális és társadalmi kompetenciák tudatos, pedagógiailag megtervezett fejlesztése. Olyan szociális motívumrendszer kialakításáról és erõsítésérõl van szó, amely gazdasági és társadalmi elõnyöket egyaránt hordoz magában. A szociális kompetenciák fejlesztésében kiemelt feladat a segítéssel, együttmûködéssel, vezetéssel és versengéssel kapcsolatos területek erõsítése. Ezzel párhuzamosan szükséges a társadalmiállampolgári kompetenciák körét is meghatározni, nevezetesen a jogaikat érvényesítõ, a közéletben részt vevõ és közremûködõ tanulók képzésérõl van szó. A szociális és társadalmi kompetenciák fejlesztésének fontos részét képezik a gazdasággal, az öntudatos fogyasztói magatartással, a versenyképesség erõsítésével kapcsolatos területek, mint például a vállalkozási, a gazdálkodási és a munkaképesség, szoros összefüggésben az ún. cselekvési kompetenciák fejlesztésével. Fejlesztési követelmények Ismeretszerzési, -feldolgozási és -alkalmazási képességek A tanuló váljék nyitottá a természet szépségei, értékei, illetve a környezeti problémák iránt. Legyen képes a természeti és az ember alkotta környezetrõl különféle módon szerzett ismereteit egymással összehasonlítani, csoportosítani, rendszerezni, egyszerû vizsgálatokat, kísérleteket elvégezni, megtervezni, és azok eredményeit elemezni, kiértékelni. Legyen gyakorlata a különbözõ természeti tárgyak, élõlények, jelenségek minõségi és mennyiségi jellemzõinek elemi szintû összehasonlításában, mérésében, az adatok ábrázolásában. Ismerje és használja a vizsgálódásokhoz, mérésekhez szükséges eszközöket, és kezelje azokat balesetmentesen, környezetkímélõ módon. Szerezzen gyakorlottságot a mindennapi életben elõforduló mérésekben, a hosszúság, a tömeg, az ûrtartalom, a sûrûség, a nyomás, a hõmérséklet és az idõ mértékegységeinek használatában. Tudja ismereteit megadott szempontok szerint rendszerezni, a lényeges tulajdonságokat a lényegtelentõl elkülöníteni, a jellemzõ tulajdonságokat kiválasztani, azok alapján általánosítani, majd elvonatkoztatni. Megfigyeléseit, tapasztalatait a tanult szakkifejezések alkalmazásával, tanári segítséggel tudja megfogalmazni és önállóan, rajzban és írásban rögzíteni. Tanári segítséggel legyen képes tájékozódni egyszerûbb enciklopédiákban, lexikonokban, tudjon ismeretekhez jutni különbözõ szöveges és képi ismerethordozókból. Tudjon térképen tájékozódni, térképvázlatot készíteni. Tudja magyarázni az egyszerû természeti jelenségek és folyamatok okait, az egyszerûbb technikai eszközök mûködését. Tanári segítséggel tudja összehasonlítani a környezetében megnyilvánuló kölcsönhatásokat, változásokat. Legyen képes a megfigyelt és megvizsgált élõlények életmódjára, testfelépítésére, az élettelen és az élõ környezetükhöz fûzõdõ kapcsolataikra vonatkozó tárgyilagos ismeretek megszerzésére. Legyen képes felhasználni, alkalmazni a mindennapi élet problémáinak megoldásában az elemi természettudományos ismereteit. Lássa be, hogy környezetének állapota saját egészségére is hatással van, igényelje az egészséges életkörülményeket. Ismeretei ébresszék rá, hogy õ maga is felelõs a természet jövõjéért, a környezet egészséges állapotának fenntarthatóságáért. Becsülje meg környezetének értékeit. Készüljön tudatosan a természet megóvására, a környezeti problémák megelõzésére, önmaga és a társai védelmére. Tájékozottság az anyagról Ismerje a környezetében elõforduló legfontosabb – különbözõ szervezõdési szintû – anyagok alapvetõ tulajdonságait. Ismeretei tegyék lehetõvé az élvezeti és kábítószerek (szeszesital, dohány, kábítószer) elutasítását. Ismerje fel a környezetét szennyezõ leggyakoribb folyamatokat és anyagokat. Tájékozódás az idõben – az idõ és a természeti jelenségek Szerezzen gyakorlatot az idõ mérésében, a különbözõ folyamatok idõtartamának becslésében. Értse, hogy az idõ múlásával természeti és társadalmi környezete is változik. Tudja, hogy vannak megfordítható és nem megfordítható folyamatok. Tájékozódás a térben – a tér és a természeti jelenségek Ismerje a világtájakat, tudja azokat a valóságban és a térképen azonosítani. Tudjon tájékozódni a lakóhelyén és annak környékén. Ismerje hazánk tájainak, életközösségeinek legfontosabb jellegzetességeit, ismerje fel a fõbb felszínformákat. Ismerje hazánk legjellemzõbb élõlényeit. Tájékozottság a természettudományos megismerésrõl, a természettudomány fejlõdésérõl Legyen tájékozott arról, hogy a természettel kapcsolatos ismereteit felkészültségének megfelelõ könyvek, cikkek olvasása, a rádió és a televízió adásainak hallgatása, nézése, a számítógépes kapcsolatteremtés révén is fejlesztheti, de sok téves nézettel is találkozhat. Tudjon önállóan problémákat megfogalmazni a környezetére vonatkozólag. Tudjon beszámolni a saját tapasztalataiból, álló- és mozgóképekrõl, történetekbõl, leírásokból, a különbözõ kommunikációs eszközökbõl szerzett ismereteirõl önállóan. Tudjon írásban válaszolni ismereteinek megfelelõ szóbeli vagy írásbeli kérdésekre. Tudjon egyszerû jelenségeket, folyamatokat, összefüggéseket vázlatosan ábrázolni. Legyen tájékozott arról, hogy a természettudományok milyen meghatározó szerepet töltöttek be új kérdések felvetésében és az emberiség problémáinak megoldásában, az élet minõségének javításában. Értékelje, tisztelje a tudósok kiemelkedõ eredményeit, kitartó szorgalmát. Értékelés Az értékelés az ellenõrzéshez szorosan kapcsolódik. Az ellenõrzés és az értékelés két funkciója – a megerõsítés és a hibákra való figyelemfelhívás – mindig érvényesüljön. Az értékelés terjedjen ki az oktatási folyamat egészére, legyen sokoldalú, változatos, és mindig motiváljon. Az ismeretek alkalmazását követeljük meg a tanulóktól. A rövid megjegyzéseken (jól van, pontosabban stb.) kívül konkrét tájékoztató értékelést is adjunk. A szóbeli, írásbeli, gyakorlati és rajzos ellenõrzést, illetve az egyéni és kollektív ellenõrzést a tanulók életkori sajátosságainak illetve tudásszintjének és a tananyagnak megfelelõen kell alkalmazni. A tanulónak mindig legyen lehetõsége mulasztását pótolni, hibáját javítani. Fontos, hogy igazságosnak érezze az értékelést, még ha pillanatnyilag nem is örül neki. A haragos dorgálás többnyire nem motivál, különösen, ha sértõ. Követeljünk, de legyünk megértõek. A cél a természetismeret megszerettetése legyen! Az értékelésnek ebben nagy szerepe van. Az átfogó, teljesítményképes ismeretek ellenõrzésére szolgáló munka- és feladatlapokkal szummatív értékelést végezhetünk. Az év eleji ismétlés befejezése után történjen meg a szintfelmérõ feladatlap megírása, és tájékoztató, motiváló értékelése. A témazáró értékelés legcélszerûbb módja az írásbeli feladatlapos ellenõrzés minden tanuló számára. Legyen lehetõsége a tanulónak a topográfiai ismereteirõl számot adni a falitérkép elõtt és a vaktérképen is, vagy esetenként a saját atlaszában. Minden tanuló kapjon egyéni értékelést. A tanulók életkorából adódóan (5-6. évfolyam) csak a jobb tanulóktól várhatjuk el az összefüggõ szóbeli feleleteket, amelyeket mind gyakrabban alkalmazzunk, fõleg a 6. évfolyamon. A szóbeli feleleteket a következõ szempontok alapján értékeljük: – Tényanyagismeret – Logikai szerkezet – Összefüggések értelmezése – Szaknyelv alkalmazása – A felelet folyamatossága – Stílus Törekedjünk a változatos ellenõrzési technikák alkalmazására. Pl.: – A felelõnek a tanulótársak is tesznek fel kérdéseket a felelet végén. – Csak az osztálytársak kérdezik a felelõt és a nevelõvel közösen értékelnek. – Két tanuló kölcsönösen egymásnak tesz fel kérdéseket a leckébõl, és a tanár mindkettõjüket értékeli. – A falitérképnél történõ topográfiai feleletkor az elsõ felelõt a pedagógus kérdezi, a következõt az elõtte sikeresen lefelelt tanuló és így tovább. Így minden tanuló felel is, meg kérdez is az osztály nyilvánossága elõtt, s mindenki érdeklõdéssel figyel. – Nagyon népszerû, és minden tanulót sikerélményhez lehet juttatni az otthon elkészíthetõ – önként vállalt vagy kijelölt – rajzos szemléltetõ képek, térképek, ábrák, magyarázó rajzok értékelésével. – Gyûjtõmunkákból beszámolók, kiselõadások készítése, ismertetése. Jó, ha a “kiselõadó” kérdéseket is tesz fel az osztálynak az ismertetõje végén, mert így jobban figyelnek a tanulók. – Témazárás, rendszerezés után villámkérdésekkel frontális osztálymunkában gyors visszajelzést kaphatunk a tanulók tudásáról. – Év végén: ki melyik leckébõl szeretne felelni? – Minden órán érdemes megkérdezni, hogy ki szeretne felelni? Az önként jelentkezõn kívül mindig válasszunk mi is felelõt (ez folyamatos tanulásra ösztönöz). Lényeg, hogy a tanulók tudásának mérése, a tanítás-tanulás hatékonyságának ellenõrzése legyen folyamatos. Az értékelés módjai között kapjon elsõbbséget a szóbeli feleltetés. A természetismeret-órákon is szükségszerûen alkalmaznunk kell a helyzetfeltáró vagy diagnosztizáló és a tanulást fejlesztõ formatív értékelést, illetve a végállapotot tükrözõ, lezáró, minõsítõ, vagyis szummatív értékelést. Az értékelés alapja pedig a tanulók önmagukhoz viszonyított fejlõdésén túl a kerettantervi fejlesztési követelmények – a továbbhaladás feltételei – teljesítése, illetve a NAT minimál követelmények, amely a magasabb évfolyamra lépés feltételeként jelenik meg ebben a tantervben. Alkalmazható tankönyvek, tanulmányi segédletek és taneszközök kiválasztásának elvei Kiindulási szempont lehet, hogy a tanítás-tanulás folyamata szervezésének alapja a tanterv, s nem a tankönyv! A tankönyv ehhez csak egy – bár nagyon fontos – segédeszköz. Így a pedagógus felelõssége az, hogy a tantervben rögzített fejlesztési követelményeket, minimális teljesítményeket megszerezhetõvé, elérhetõvé tegye a tanulók számára. A tankönyvírók felelõssége pedig, hogy a lehetõ legjobb tankönyvet készítsék el, mert a tanuló és a tanár munkáját a jó tankönyv segíti a leghatékonyabban. Ha a választott tankönyvben nem áll rendelkezésre ehhez szükséges tananyag, akkor ezt a tanárnak kell pótolnia. A tankönyvek mellett taneszközökre, tanulmányi segédletekre is szükségünk lehet. Bár a tankönyvpiacon óriási a kínálat, mégsem könynyû választani. A tankönyvek és egyéb taneszközök választásában az alábbi szempontsor segíthet: – Illeszkedik-e a tankönyv/tankönyvcsalád a helyi tanterv tananyagstruktúrájához? Lefedi-e a tankönyv tartalma a tantervben foglalt tananyagtartalmakat? Miben nyújt többet vagy kevesebbet a tantervi tartalmaknál? Szükséges-e kiegészítõ tankönyv vagy feladatgyûjtemény használata? – Milyen tanulási stratégiára épül a tankönyv? Nehézségi foka megfelel-e a tanulók életkori sajátosságainak? – Tartalma megfelel-e a tudományosság igényének, alkalmas-e a képesség- és készségfejlesztésre? Lehetõséget teremt-e a tehetséggondozásra, a differenciált fejlesztésre, az önálló munkáltatásra? – Milyen a nyelvi igényességének szintje? Milyen a használhatósága? (kevés szöveg, sok kép, ábra és rajz, áttekinthetõ szerkezet, szemléletesség, jó és szép ábrák, megfelelõ tipográfia, praktikus méret, jó kötés, tartósság). – Esztétikai szempontok: igényes szerkesztés, grafika és nyomdai kivitel. – Árfekvés. Jelenleg, a tanterv írása idején (2004 januárjában) van több olyan természetismeret-tankönyv, amely az új NAT követelményeinek, tartalmának megfelel kisebb átdolgozással. A tankönyvkiadók bizonyára törekszenek majd arra, hogy az új NAT-hoz igazodó tankönyvet jelentessenek meg minden tantárgyból. Amennyiben a fenti elveknek és a jelen tantervnek megfelelõ természetismeret-tankönyv születik, természetesen azt javasoljuk a tanterv használóinak, hogy azt rendeljék meg a tanulóiknak. – Mándics Dezsõ – dr. Molnár Katalin: Természetismeret 5-6. Mûszaki Kiadó 2002. – Hartdégenné Rieder Éva – dr. Köves József – Rugli Ilona: Természetismeret 5-6. Nemzeti Tankönyvkiadó 2002. – Szentirmainé Brecsok Mária: Természetismeret 5-6. Apáczai Kiadó 2002. TERMÉSZETISMERET

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes